Addysg, Cymru Enwi a chychwyn 1 1 Enw’r Rheoliadau hyn yw Rheoliadau Addysg mewn Lleoliadau Lluosog (Cymru) 2022. 2 Daw’r Rheoliadau hyn i rym ar 1 Medi 2022— a ar gyfer disgyblion mewn blwyddyn derbyn mewn ysgol a gynhelir, b ar gyfer disgyblion ym mlynyddoedd 1 i 6 mewn ysgol a gynhelir , c ar gyfer disgyblion ym mlwyddyn 7 mewn ysgol a gynhelir pan fo’r pennaeth a’r corff llywodraethu wedi mabwysiadu cwricwlwm o dan Ran 2 o Ddeddf 2021 , d ar gyfer disgyblion ym mlynyddoedd 1 i 6 mewn uned cyfeirio disgyblion , e ar gyfer plant ym mlynyddoedd 1 i 6 y darperir cwricwlwm addysg ac eithrio yn yr ysgol nad yw mewn UCD iddynt pan fo’r awdurdod lleol wedi gwneud trefniadau i ddarparu cwricwlwm sy’n bodloni gofynion adran 53 o Ddeddf 2021, f ar gyfer disgyblion ym mlwyddyn 7 mewn uned cyfeirio disgyblion pan fo gan yr awdurdod lleol, y pwyllgor rheoli (os oes un) a’r athro neu’r athrawes sydd â chyfrifoldeb gwricwlwm ar gyfer yr uned honno sy’n bodloni gofynion adran 50 o Ddeddf 2021, ac g ar gyfer plant ym mlwyddyn 7 y darperir cwricwlwm addysg ac eithrio yn yr ysgol nad yw mewn UCD iddynt pan fo’r awdurdod lleol wedi gwneud trefniadau i ddarparu cwricwlwm sy’n bodloni gofynion adran 53 o Ddeddf 2021. 3 Daw’r Rheoliadau hyn i rym ar 1 Medi 2023— a ar gyfer disgyblion ym mlynyddoedd 7 ac 8 mewn ysgol a gynhelir, b ar gyfer disgyblion ym mlynyddoedd 7 ac 8 mewn uned cyfeirio disgyblion, ac c ar gyfer plant ym mlynyddoedd 7 ac 8 y darperir cwricwlwm addysg ac eithrio yn yr ysgol nad yw mewn UCD iddynt. 4 Daw’r Rheoliadau hyn i rym ar 1 Medi 2024— a ar gyfer disgyblion ym mlwyddyn 9 mewn ysgol a gynhelir, b ar gyfer disgyblion ym mlwyddyn 9 mewn uned cyfeirio disgyblion, ac c ar gyfer plant ym mlwyddyn 9 y darperir cwricwlwm addysg ac eithrio yn yr ysgol nad yw mewn UCD iddynt. 5 Daw’r Rheoliadau hyn i rym ar 1 Medi 2025— a ar gyfer disgyblion ym mlwyddyn 10 mewn ysgol a gynhelir, b ar gyfer disgyblion ym mlwyddyn 10 mewn uned cyfeirio disgyblion, ac c ar gyfer plant ym mlwyddyn 10 y darperir cwricwlwm addysg ac eithrio yn yr ysgol nad yw mewn UCD iddynt. 6 Daw’r Rheoliadau hyn i rym ar 1 Medi 2026— a ar gyfer disgyblion ym mlwyddyn 11 mewn ysgol a gynhelir, b ar gyfer disgyblion ym mlwyddyn 11 mewn uned cyfeirio disgyblion, ac c ar gyfer plant ym mlwyddyn 11 y darperir cwricwlwm addysg ac eithrio yn yr ysgol nad yw mewn UCD iddynt. Dehongli 2 1 Yn y Rheoliadau hyn— ystyr “ awdurdod lleol ” (“ local authority ”) yw cyngor sir yng Nghymru, a chyngor bwrdeistref sirol yng Nghymru; ystyr “ blwyddyn 1 ” (“ year 1 ”) yw grŵp blwyddyn y mae’r rhan fwyaf o’r disgyblion yn cyrraedd 6 oed ynddo; ystyr “ blwyddyn 2 ” (“ year 2 ”) yw grŵp blwyddyn y mae’r rhan fwyaf o’r disgyblion yn cyrraedd 7 oed ynddo; ystyr “ blwyddyn 3 ” (“ year 3 ”) yw grŵp blwyddyn y mae’r rhan fwyaf o’r disgyblion yn cyrraedd 8 oed ynddo; ystyr “ blwyddyn 4 ” (“ year 4 ”) yw grŵp blwyddyn y mae’r rhan fwyaf o’r disgyblion yn cyrraedd 9 oed ynddo; ystyr “ blwyddyn 5 ” (“ year 5 ”) yw grŵp blwyddyn y mae’r rhan fwyaf o’r disgyblion yn cyrraedd 10 oed ynddo; ystyr “ blwyddyn 6 ” (“ year 6 ”) yw grŵp blwyddyn y mae’r rhan fwyaf o’r disgyblion yn cyrraedd 11 oed ynddo; ystyr “ blwyddyn 7 ” (“ year 7 ”) yw grŵp blwyddyn y mae’r rhan fwyaf o’r disgyblion yn cyrraedd 12 oed ynddo; ystyr “ blwyddyn 8 ” (“ year 8 ”) yw grŵp blwyddyn y mae’r rhan fwyaf o’r disgyblion yn cyrraedd 13 oed ynddo; ystyr “ blwyddyn 9 ” (“ year 9 ”) yw grŵp blwyddyn y mae’r rhan fwyaf o’r disgyblion yn cyrraedd 14 oed ynddo; ystyr “ blwyddyn 10 ” (“ year 10 ”) yw grŵp blwyddyn y mae’r rhan fwyaf o’r disgyblion yn cyrraedd 15 oed ynddo; ystyr “ blwyddyn 11 ” (“ year 11 ”) yw grŵp blwyddyn y mae’r rhan fwyaf o’r disgyblion yn cyrraedd 16 oed ynddo; ystyr “ blwyddyn derbyn ” (“ reception year ”) yw grŵp blwyddyn y mae’r rhan fwyaf o’r disgyblion yn cyrraedd 5 oed ynddo; mae i “blwyddyn ysgol” yr un ystyr â “school year” yn adran 579(1) o Ddeddf 1996 ; ystyr “ cwricwlwm addysg ac eithrio yn yr ysgol nad yw mewn UCD ” (“ non-PRU EOTAS curriculum ”) yw’r cwricwlwm a ddarperir gan awdurdod lleol o dan adran 19A o Ddeddf 1996 ar gyfer plentyn ac eithrio mewn uned cyfeirio disgyblion ac sy’n bodloni gofynion adran 53 o Ddeddf 2021 (ac os caiff y cwricwlwm hwnnw ei ddiwygio o dan adran 54 o Ddeddf 2021, ei ystyr yw’r cwricwlwm hwnnw fel y’i diwygir); ystyr “ cwricwlwm uned cyfeirio disgyblion ” (“ pupil referral unit curriculum ”) yw’r cwricwlwm ar gyfer yr uned cyfeirio disgyblion y cyfeirir ato yn adran 50 o Ddeddf 2021 (ac os caiff y cwricwlwm hwnnw ei ddiwygio o dan adran 51 o Ddeddf 2021, ei ystyr yw’r cwricwlwm hwnnw fel y’i diwygir); ystyr “ cwricwlwm ysgol a gynhelir ” (“ maintained school curriculum ”) yw’r cwricwlwm a fabwysiedir o dan adran 11 o Ddeddf 2021 gan bennaeth a chorff llywodraethu’r ysgol (ac os caiff y cwricwlwm hwnnw ei ddiwygio o dan adran 12 o Ddeddf 2021, ei ystyr yw’r cwricwlwm hwnnw fel y’i diwygir); ystyr “ Deddf 1996 ” (“ the 1996 Act ”) yw Deddf Addysg 1996 ; ystyr “ Deddf 2021 ” (“ the 2021 Act ”) yw Deddf Cwricwlwm ac Asesu (Cymru) 2021; mae i “disgybl” yr ystyr a roddir i “pupil” yn adran 3 o Ddeddf 1996 ; mae i “disgybl cofrestredig” yr un ystyr â “registered pupil” yn adran 434(5) o Ddeddf 1996 ; ystyr “ grŵp blwyddyn ” (“ year group ”) yw grŵp o blant mewn ysgol y bydd y rhan fwyaf ohonynt, mewn blwyddyn ysgol benodol, yn cyrraedd yr un oedran; mae i “plentyn” yr ystyr a roddir i “child” yn adran 579(1) o Ddeddf 1996; mae i “ plentyn sy’n derbyn gofal ” (“ looked after child ”) yr un ystyr â phlentyn sy’n derbyn gofal gan awdurdod lleol yn adran 15(1) o Ddeddf Anghenion Dysgu Ychwanegol a’r Tribiwnlys Addysg (Cymru) 2018 ; mae i “rhiant” yr ystyr a roddir i “parent” yn adran 576 o Ddeddf 1996; ystyr “ trefniadau asesu ” (“ assessment arrangements ”) yw’r trefniadau asesu a wneir o dan adran 56 o Ddeddf 2021; mae i “ uned cyfeirio disgyblion ” (“ pupil referral unit ”) yr ystyr a roddir iddo yn adran 81(1) o Ddeddf 2021; mae i “yn ardal” awdurdod lleol yr un ystyr ag “in the area” yn adran 579(3B) o Ddeddf 1996; ystyr “ ysgol a gynhelir ” (“ maintained school ”) yw ysgol a gynhelir o fewn ystyr adran 79(1)(a) o Ddeddf 2021; mae i “ysgol annibynnol” yr ystyr a roddir i “independent school” yn adran 463 o Ddeddf 1996 . 2 At ddibenion y Rheoliadau hyn, mae awdurdod lleol yn gyfrifol am blentyn os yw’r plentyn hwnnw yn ardal yr awdurdod. 3 At ddibenion y Rheoliadau hyn, o ran plentyn— a pan fo’n blentyn sy’n derbyn gofal, yr awdurdod lleol priodol yw’r awdurdod lleol sy’n gofalu am y plentyn; b pan na fo’n blentyn sy’n derbyn gofal, yr awdurdod lleol priodol yw’r awdurdod lleol sy’n gyfrifol am y plentyn. Disgyblion sydd wedi eu cofrestru mewn mwy nag 1 ysgol a gynhelir 3 1 Mae’r rheoliad hwn yn gymwys pan fo disgybl yn ddisgybl cofrestredig mewn mwy nag 1 ysgol a gynhelir. 2 Rhaid i’r awdurdod lleol priodol lunio cynllun sy’n nodi— a sut y bydd yn sicrhau’r addysgu a dysgu sydd i’w ddarparu ar gyfer y disgybl yn y cwricwlwm ysgol a gynhelir ym mhob ysgol, b sut y bydd y trefniadau asesu yn gymwys i’r disgybl ym mhob ysgol, ac c y trefniadau ar gyfer adrodd yn unol â Rheoliadau Darparu Gwybodaeth gan Benaethiaid i Rieni a Disgyblion sy’n Oedolion (Cymru) 2022 . 3 Wrth lunio’r cynllun, neu’r cynllun diwygiedig, rhaid i’r awdurdod lleol priodol ymgynghori— a â phennaeth a chorff llywodraethu pob ysgol a gynhelir, a b ag unrhyw awdurdod lleol arall sy’n cynnal ysgol y mae’r disgybl wedi ei gofrestru ynddi. 4 Mae’r cynllun i ddechrau ar y dyddiad y daw’r disgybl yn ddisgybl cofrestredig mewn mwy nag 1 ysgol a gynhelir neu cyn gynted â phosibl ar ôl y dyddiad hwnnw. 5 Ni chaiff hyd y cynllun cyntaf nac unrhyw gynllun wedi hynny fod yn hwy nag 1 flwyddyn ysgol. 6 Pan fydd cwricwlwm wedi ei ddiwygio yn dilyn adolygiad o dan adran 12 o Ddeddf 2021 rhaid i bennaeth yr ysgol ddarparu crynodeb o’r cwricwlwm diwygiedig i’r awdurdod lleol priodol cyn gynted â phosibl ar ôl i’r adolygiad hwnnw gael ei gwblhau. 7 Rhaid i’r awdurdod lleol priodol gadw’r cynllun o dan adolygiad a’i ddiwygio— a os caiff y cwricwlwm ei adolygu a’i ddiwygio o dan adran 12 o Ddeddf 2021, neu b os yw’n ystyried ei bod yn briodol gwneud hynny ar unrhyw adeg. 8 Rhaid i’r awdurdod lleol priodol sicrhau bod copi o’r cynllun yn cael ei ddarparu— a i’r disgybl ar gais gan y disgybl, a b i rieni’r disgybl ar gais gan y rhieni. 9 Nid yw paragraff (8)(a) yn gymwys os yw’r awdurdod lleol priodol yn ystyried nad oes gan y disgybl o dan sylw y galluedd i ddeall yr wybodaeth a roddid. 10 Cyn penderfynu nad oes gan y disgybl o dan sylw y galluedd i ddeall yr wybodaeth a roddid o dan baragraff (8)(a) rhaid i’r awdurdod lleol priodol ymgynghori— a â phennaeth a chorff llywodraethu pob un o’r ysgolion a gynhelir, a b ag unrhyw awdurdod lleol arall sy’n cynnal ysgol y mae’r disgybl wedi ei gofrestru ynddi. Disgyblion sydd wedi eu cofrestru mewn mwy nag 1 uned cyfeirio disgyblion 4 1 Mae’r rheoliad hwn yn gymwys pan fo disgybl yn ddisgybl cofrestredig mewn mwy nag 1 uned cyfeirio disgyblion. 2 Rhaid i’r awdurdod lleol priodol lunio cynllun sy’n nodi— a sut y bydd yn sicrhau’r addysgu a dysgu sydd i’w ddarparu ar gyfer y disgybl yn y cwricwlwm uned cyfeirio disgyblion ym mhob uned cyfeirio disgyblion, b sut y bydd y trefniadau asesu yn gymwys i’r disgybl ym mhob uned cyfeirio disgyblion, ac c y trefniadau ar gyfer adrodd yn unol â Rheoliadau Darparu Gwybodaeth gan Benaethiaid i Rieni a Disgyblion sy’n Oedolion (Cymru) 2022. 3 Wrth lunio’r cynllun, neu’r cynllun diwygiedig, rhaid i’r awdurdod lleol priodol ymgynghori— a â’r athro neu’r athrawes sydd â chyfrifoldeb am bob uned cyfeirio disgyblion a phwyllgor rheoli (os oes un) pob uned cyfeirio disgyblion, a b ag unrhyw awdurdod lleol arall sy’n cynnal 1 o’r unedau cyfeirio disgyblion. 4 Mae’r cynllun i ddechrau ar y dyddiad y daw’r disgybl yn ddisgybl cofrestredig mewn mwy nag 1 uned cyfeirio disgyblion neu cyn gynted â phosibl ar ôl y dyddiad hwnnw. 5 Ni chaiff hyd y cynllun cyntaf nac unrhyw gynllun wedi hynny fod yn hwy nag 1 flwyddyn ysgol. 6 Rhaid i’r awdurdod lleol priodol gadw’r cynllun o dan adolygiad a’i ddiwygio— a os caiff y cwricwlwm ei adolygu a’i ddiwygio o dan adran 51 o Ddeddf 2021, neu b os yw’n ystyried ei bod yn briodol gwneud hynny ar unrhyw adeg. 7 Pan fydd cwricwlwm wedi ei ddiwygio yn dilyn adolygiad o dan adran 51 o Ddeddf 2021 rhaid i’r athro neu’r athrawes sydd â chyfrifoldeb am yr uned cyfeirio disgyblion ddarparu crynodeb o’r cwricwlwm diwygiedig i’r awdurdod lleol priodol cyn gynted â phosibl ar ôl i’r adolygiad hwnnw gael ei gwblhau. 8 Rhaid i’r awdurdod lleol priodol sicrhau bod copi o’r cynllun (neu gynllun diwygiedig) yn cael ei ddarparu— a i’r disgybl ar gais gan y disgybl, a b i rieni’r disgybl ar gais gan y rhieni. 9 Nid yw paragraff (8)(a) yn gymwys os yw’r awdurdod lleol priodol yn ystyried nad oes gan y disgybl o dan sylw y galluedd i ddeall yr wybodaeth a roddid. 10 Cyn penderfynu nad oes gan y disgybl o dan sylw y galluedd i ddeall yr wybodaeth a roddid o dan baragraff (8)(a) rhaid i’r awdurdod lleol priodol ymgynghori— a â’r athro neu’r athrawes sydd â chyfrifoldeb am bob un o’r unedau cyfeirio disgyblion a phwyllgor rheoli (os oes un) pob un o’r unedau cyfeirio disgyblion, a b ag unrhyw awdurdod lleol arall sy’n cynnal uned cyfeirio disgyblion y mae’r disgybl wedi ei gofrestru ynddi. Disgyblion sydd wedi eu cofrestru mewn o leiaf 1 ysgol a gynhelir ac mewn o leiaf 1 uned cyfeirio disgyblion 5 1 Mae’r rheoliad hwn yn gymwys pan fo disgybl yn ddisgybl cofrestredig mewn o leiaf 1 ysgol a gynhelir ac mewn o leiaf 1 uned cyfeirio disgyblion. 2 Rhaid i’r awdurdod lleol priodol lunio cynllun sy’n nodi— a sut y bydd yn sicrhau’r addysgu a dysgu sydd i’w ddarparu ar gyfer y disgybl yn y cwricwlwm uned cyfeirio disgyblion yn yr ysgol a’r uned cyfeirio disgyblion, b sut y bydd y trefniadau asesu yn gymwys i’r disgybl yn yr ysgol a’r uned cyfeirio disgyblion, ac c y trefniadau ar gyfer adrodd yn unol â Rheoliadau Darparu Gwybodaeth gan Benaethiaid i Rieni a Disgyblion sy’n Oedolion (Cymru) 2022. 3 Wrth lunio’r cynllun, neu’r cynllun diwygiedig, rhaid i’r awdurdod lleol priodol ymgynghori— a mewn perthynas ag ysgol a gynhelir, â phennaeth a chorff llywodraethu pob un o’r ysgolion a gynhelir, b ag unrhyw awdurdod lleol arall sy’n cynnal ysgol neu uned cyfeirio disgyblion y mae’r disgybl wedi ei gofrestru ynddi, ac c mewn perthynas ag uned cyfeirio disgyblion, â’r athro neu’r athrawes sydd â chyfrifoldeb am bob un o’r unedau cyfeirio disgyblion a phwyllgor rheoli (os oes un) pob un o’r unedau cyfeirio disgyblion. 4 Mae’r cynllun i ddechrau ar y dyddiad y daw’r disgybl yn ddisgybl cofrestredig mewn ysgol a gynhelir ac mewn uned cyfeirio disgyblion neu cyn gynted â phosibl ar ôl y dyddiad hwnnw. 5 Ni chaiff hyd y cynllun cyntaf nac unrhyw gynllun wedi hynny fod yn hwy nag 1 flwyddyn ysgol. 6 Rhaid i’r awdurdod lleol priodol gadw’r cynllun o dan adolygiad a’i ddiwygio— a os caiff y cwricwlwm ei adolygu o dan adran 12 neu 51 o Ddeddf 2021, neu b os yw’n ystyried ei bod yn briodol gwneud hynny ar unrhyw adeg. 7 Rhaid i’r awdurdod lleol priodol sicrhau bod copi o’r cynllun (neu gynllun diwygiedig) yn cael ei ddarparu— a i’r disgybl ar gais gan y disgybl, a b i rieni’r disgybl ar gais gan y rhieni. 8 Pan fydd cwricwlwm wedi ei ddiwygio yn dilyn adolygiad o dan adran 12 o Ddeddf 2021 rhaid i bennaeth yr ysgol ddarparu crynodeb o’r cwricwlwm diwygiedig i’r awdurdod lleol priodol cyn gynted â phosibl ar ôl i’r adolygiad hwnnw gael ei gwblhau. 9 Pan fydd cwricwlwm wedi ei ddiwygio yn dilyn adolygiad o dan adran 51 o Ddeddf 2021 rhaid i’r athro neu’r athrawes sydd â chyfrifoldeb am yr uned cyfeirio disgyblion ddarparu crynodeb o’r cwricwlwm diwygiedig i’r awdurdod lleol priodol cyn gynted â phosibl ar ôl i’r adolygiad hwnnw gael ei gwblhau. 10 Nid yw paragraff (7)(a) yn gymwys os yw’r awdurdod lleol priodol yn ystyried nad oes gan y disgybl o dan sylw y galluedd i ddeall yr wybodaeth a roddid. 11 Cyn penderfynu nad oes gan y disgybl o dan sylw y galluedd i ddeall yr wybodaeth a roddid o dan baragraff (7)(a) rhaid i’r awdurdod lleol priodol ymgynghori— a â phennaeth a chorff llywodraethu pob un o’r ysgolion a gynhelir, b â’r athro neu’r athrawes sydd â chyfrifoldeb am bob un o’r unedau cyfeirio disgyblion a phwyllgor rheoli (os oes un) pob un o’r unedau cyfeirio disgyblion, ac c ag unrhyw awdurdod lleol arall sy’n cynnal ysgol y mae’r disgybl wedi ei gofrestru ynddi. Disgyblion sydd wedi eu cofrestru mewn o leiaf 1 ysgol a gynhelir ac mewn o leiaf 1 ysgol annibynnol 6 1 Mae’r rheoliad hwn yn gymwys pan fo disgybl yn ddisgybl cofrestredig mewn o leiaf 1 ysgol a gynhelir ac mewn o leiaf 1 ysgol annibynnol. 2 Rhaid i’r awdurdod lleol priodol lunio cynllun sy’n nodi— a sut y bydd yn sicrhau’r addysgu a dysgu sydd i’w ddarparu ar gyfer y disgybl yn y cwricwlwm addysg ac eithrio yn yr ysgol nad yw mewn UCD yn yr ysgolion, a b sut y bydd y trefniadau asesu yn gymwys i’r disgybl ym mhob ysgol. 3 Wrth lunio’r cynllun, neu’r cynllun diwygiedig, rhaid i’r awdurdod lleol priodol ymgynghori— a â phennaeth a chorff llywodraethu pob un o’r ysgolion a gynhelir, b â pherchnogion yr ysgolion annibynnol, ac c ag unrhyw awdurdod lleol arall y mae 1 o’r ysgolion ynddo. 4 Mae’r cynllun i ddechrau ar y dyddiad y daw’r disgybl yn ddisgybl cofrestredig mewn ysgol a gynhelir ac mewn ysgol annibynnol neu cyn gynted â phosibl ar ôl y dyddiad hwnnw. 5 Ni chaiff hyd y cynllun cyntaf nac unrhyw gynllun wedi hynny fod yn hwy nag 1 flwyddyn ysgol. 6 Rhaid i’r awdurdod lleol priodol gadw’r cynllun o dan adolygiad a’i ddiwygio— a os yw’n adolygu’r cwricwlwm o dan adran 54 o Ddeddf 2021, neu b os yw’n ystyried ei bod yn briodol gwneud hynny ar unrhyw adeg. 7 Rhaid i’r awdurdod lleol priodol sicrhau bod copi o’r cynllun yn cael ei ddarparu— a i’r disgybl ar gais gan y disgybl, a b i rieni’r disgybl ar gais gan y rhieni. 8 Nid yw paragraff (7)(a) yn gymwys os yw’r awdurdod lleol priodol yn ystyried nad oes gan y disgybl o dan sylw y galluedd i ddeall yr wybodaeth a roddid. 9 Cyn penderfynu nad oes gan y disgybl o dan sylw y galluedd i ddeall yr wybodaeth a roddid o dan baragraff (7)(a) rhaid i’r awdurdod lleol priodol ymgynghori— a â phennaeth a chorff llywodraethu pob un o’r ysgolion a gynhelir, b â pherchennog pob un o’r ysgolion annibynnol, c mewn perthynas ag uned cyfeirio disgyblion, â’r athro neu’r athrawes sydd â chyfrifoldeb am bob un o’r unedau cyfeirio disgyblion a phwyllgor rheoli (os oes un) pob un o’r unedau cyfeirio disgyblion, a d ag unrhyw awdurdod lleol arall sy’n cynnal ysgol y mae’r disgybl wedi ei gofrestru ynddi. Disgyblion sydd wedi eu cofrestru mewn o leiaf 1 uned cyfeirio disgyblion ac mewn o leiaf 1 ysgol annibynnol 7 1 Mae’r rheoliad hwn yn gymwys pan fo disgybl yn ddisgybl cofrestredig mewn o leiaf 1 uned cyfeirio disgyblion ac mewn o leiaf 1 ysgol annibynnol. 2 Rhaid i’r awdurdod lleol priodol lunio cynllun sy’n nodi— a sut y bydd yn sicrhau’r addysgu a dysgu sydd i’w ddarparu ar gyfer y disgybl yn y cwricwlwm addysg ac eithrio yn yr ysgol nad yw mewn UCD yn yr uned cyfeirio disgyblion ac yn yr ysgol, a b sut y bydd y trefniadau asesu yn gymwys i’r disgybl yn yr uned cyfeirio disgyblion ac yn yr ysgol. 3 Wrth lunio’r cynllun, neu’r cynllun diwygiedig, rhaid i’r awdurdod lleol priodol ymgynghori— a â’r athro neu’r athrawes sydd â chyfrifoldeb am bob un o’r unedau cyfeirio disgyblion a phwyllgor rheoli (os oes un) pob un o’r unedau cyfeirio disgyblion, b ag unrhyw awdurdod lleol arall sy’n cynnal 1 o’r unedau cyfeirio disgyblion, c â pherchnogion yr ysgolion annibynnol, a d ag unrhyw awdurdod lleol arall y mae 1 o’r ysgolion annibynnol ynddo. 4 Mae’r cynllun i ddechrau ar y dyddiad y daw’r disgybl yn ddisgybl cofrestredig mewn uned cyfeirio disgyblion ac mewn ysgol annibynnol neu cyn gynted â phosibl ar ôl y dyddiad hwnnw. 5 Ni chaiff hyd y cynllun cyntaf nac unrhyw gynllun wedi hynny fod yn hwy nag 1 flwyddyn ysgol. 6 Rhaid i’r awdurdod lleol priodol gadw’r cynllun o dan adolygiad a’i ddiwygio— a os yw’n adolygu’r cwricwlwm o dan adran 54 o Ddeddf 2021, neu b os yw’n ystyried ei bod yn briodol gwneud hynny ar unrhyw adeg. 7 Rhaid i’r awdurdod lleol priodol sicrhau bod copi o’r cynllun yn cael ei ddarparu— a i’r disgybl ar gais gan y disgybl, a b i rieni’r disgybl ar gais gan y rhieni. 8 Nid yw paragraff (7)(a) yn gymwys os yw’r awdurdod lleol priodol yn ystyried nad oes gan y disgybl o dan sylw y galluedd i ddeall yr wybodaeth a roddid. 9 Cyn penderfynu nad oes gan y disgybl o dan sylw y galluedd i ddeall yr wybodaeth a roddid o dan baragraff (7)(a) rhaid i’r awdurdod lleol priodol ymgynghori— a â’r athro neu’r athrawes sydd â chyfrifoldeb am bob un o’r unedau cyfeirio disgyblion a phwyllgor rheoli (os oes un) pob un o’r unedau cyfeirio disgyblion, b â pherchennog pob un o’r ysgolion annibynnol, c mewn perthynas ag uned cyfeirio disgyblion, â’r athro neu’r athrawes sydd â chyfrifoldeb am bob un o’r unedau cyfeirio disgyblion a phwyllgor rheoli (os oes un) pob un o’r unedau cyfeirio disgyblion, a d ag unrhyw awdurdod lleol arall sy’n cynnal ysgol y mae’r disgybl wedi ei gofrestru ynddi. Disgyblion sydd wedi eu cofrestru mewn mwy nag 1 ysgol annibynnol 8 1 Mae’r rheoliad hwn yn gymwys pan fo disgybl yn ddisgybl cofrestredig mewn mwy nag 1 ysgol annibynnol. 2 Rhaid i’r awdurdod lleol priodol lunio cynllun sy’n nodi— a sut y bydd yn sicrhau’r addysgu a dysgu sydd i’w ddarparu ar gyfer y disgybl yn y cwricwlwm addysg ac eithrio yn yr ysgol nad yw mewn UCD ym mhob ysgol annibynnol, a b sut y bydd y trefniadau asesu yn gymwys i’r disgybl yn yr ysgolion. 3 Wrth lunio’r cynllun, neu’r cynllun diwygiedig, rhaid i’r awdurdod lleol priodol ymgynghori— a â pherchennog pob un o’r ysgolion annibynnol, a b ag unrhyw awdurdod lleol arall y mae 1 o’r ysgolion annibynnol ynddo. 4 Mae’r cynllun i ddechrau ar y dyddiad y daw’r disgybl yn ddisgybl cofrestredig mewn mwy nag 1 ysgol annibynnol neu cyn gynted â phosibl ar ôl y dyddiad hwnnw. 5 Ni chaiff hyd y cynllun cyntaf nac unrhyw gynllun wedi hynny fod yn hwy nag 1 flwyddyn ysgol. 6 Rhaid i’r awdurdod lleol priodol gadw’r cynllun o dan adolygiad a’i ddiwygio— a os yw’n adolygu’r cwricwlwm o dan adran 54 o Ddeddf 2021, neu b os yw’n ystyried ei bod yn briodol gwneud hynny ar unrhyw adeg. 7 Rhaid i’r awdurdod lleol priodol sicrhau bod copi o’r cynllun yn cael ei ddarparu— a i’r disgybl ar gais gan y disgybl, a b i rieni’r disgybl ar gais gan y rhieni. 8 Nid yw paragraff (7)(a) yn gymwys os yw’r awdurdod lleol priodol yn ystyried nad oes gan y disgybl o dan sylw y galluedd i ddeall yr wybodaeth a roddid. 9 Cyn penderfynu nad oes gan y disgybl o dan sylw y galluedd i ddeall yr wybodaeth a roddid o dan baragraff (7)(a) rhaid i’r awdurdod lleol priodol ymgynghori— a â pherchennog pob un o’r ysgolion annibynnol, a b ag unrhyw awdurdod lleol arall sy’n cynnal ysgol y mae’r disgybl wedi ei gofrestru ynddi. Jeremy Miles Gweinidog y Gymraeg ac Addysg, un o Weinidogion Cymru 15 Mehefin 2022